section_heading: Rani život
paragraph_text: Na sveučilištu Brown, na koje se upisao 1960., Turnera je pratio glas čudaka. Studij ga nije previše zanimao, no zato je izgarao da kolegama pokaže kako može popiti više od njih, zavesti više djevojaka i bolje se zabavljati. S bocom burbona u jednoj i cigarom u drugoj ruci hvalio se,da ima očev ček na 5000 dolara, koji će moći unovčiti ako do 21. rođendana ne popije nijedno alkoholno piće. Tih pet tisuća, u njegovoj je priči preraslo u milijun dolara - ako ne bude pio ni pušio do kraja studija.